Էրլինգ Հոլանդ

Էրլինգ Բրյոուտ Հոլանդ (նորվ.՝ Erling Braut Håland, հուլիսի 21, 2000(2000-07-21), Լիդս, Միացյալ Թագավորություն), նորվեգացի ֆուտբոլիստ, անգլիական «Մանչեսթեր Սիթի» ակումբի և Նորվեգիայի ազգային ընտրանու հարձակվող։


== Կարիերա ==
Էրլինգը շատ շուտ է հայտնվել մեծ ֆուտբոլում։ Դեբյուտեց նորվեգական առաջնության նշանակությամբ երկրորդ «Բրյունե» ակումբի կազմում դեռևս 15 տարեկանում։ Մասնագիտական առաջին հանդիպումը տեղի է ունեցել 2016թ. մայիսի 12-ին «Ռանհեյմի» դեմ խաղում, որտեղ Հոլանդը երկրորդ խաղակեսում փոխարինման է դուրս եկել։ Ամբողջ դեբյուտային մրցաշրջանում Էրլինգը մասնակցել է 16 հանդիպման։ 2017թ. փետրվարին Հոլանդը պայմանագիր է կնքել «Մոլդե» ակումբի հետ։ 2017թ. հունիսի 4-ին դեբյուտել է Նորվեգիայի առաջնությունում՝ «Սարփսբորգ»-ի դեմ խաղում՝ 71-րդ րոպեին փոխարինելով Ֆրեդրիկ Բրուստադին։ 2017թ. օգոստոսի 6-ին պրոֆեսիոնալ ֆուտբոլում խփել է իր առաջին գնդակը «Տրոմսյոյի» դարպասը։ Ամբողջ դեբյուտային մրցաշրջանում նա մասնակցել է 14 հանդիպման և խփել է 2 գնդակ։ 2018 թվականի մրցաշրջանում Հոլանդը մեկնարկային կազմում հայտնվելու իրավունք է վաստակել։ Հատկանշական  է դարձել 2018թ. հուլիսի 1-ին «Բրանի» դեմ հանդիպումը, որտեղ Հոլանդը աչքի է ընկել պոկերով, իսկ «Մոլդեն» հաղթեց 4:0 հաշվով։


=== «Ռեդ Բուլ Զալցբուրգ» ===
2018թ. օգոստոսի 19-ին «Ռեդ Բուլ Զալցբուրգը» հայտարարեց, որ Հոլանդը 2019թ. հունվարի 1-ից կդառնա ավստրիական ակումբի խաղացող՝ նրա հետ ստորագրելով 5 տարվա պայմանագիր։
2019թ. հուլիսի 19-ին հեթ-տրիկ ձևակերպեց «Պարնդորֆ» ակումբի դարպասը Ավստրիայի Գավաթի շրջանակներում (7:1)։ Օգոստոսի 10-ին ձևակերպեց իր առաջին հեթ-տրիկը Ավստրիայի առաջնությունում՝ «ՎոլՖսբերգի» դեմ խաղում (5:2)։ Սեպտեմբերի 14-ին առաջնությունում ձևակերպեց ևս մեկ հեթ-տրիկ՝ խոցելով «Հարթբերգի» դարպասը (7:2)։
2019թ. սեպտեմբերի 17-ին Չեմպիոնների Լիգայի խմբային փուլի առաջին տուրում բելգիական «Գենկի» դեմ դիմակայության առաջին խաղակեսում ձևակերպել է հեթ-տրիկ (6:2)։ Հոլանդը պատմության մեջ դարձել է իններորդ ֆուտբոլիստը, որին հաջողվել է Չեմպիոնների Լիգայի դեբյուտային խաղում հեթ-տրիկի հեղինակ դառնալ։ Նորվեգացի ֆուտբոլիստների համար սա դարձավ երրորդ հեթ-տրիկը Չեմպիոնների Լիգայում, ավելի շուտ երեք գնդակ խփել են՝ Սիգուրդ Ռուսֆելդտը՝ 1998 թվականին և Ֆրուդե Յոնսենը՝ 2000 թվականին։ Չեմպիոնների Լիգայի երկրորդ տուրում Հոլանդը գոլ է խփել Լիվերպուլին՝ երկրորդ խաղակեսում հավասարեցնելով հաշիվը  (3:3), բայց, ամեն դեպքում, անգլիական ակումբը հաղթել է (4:3)։ Չեմպիոնների Լիգայի երրորդ տուրում երկու գնդակ է խփել Նապոլիի դարպասը (մեկը՝ 11 մետրանոցից), սակայն «Զալցբուրգը» զիջել է տանը 2:3 հաշվով։ 


=== «Բորուսիա Դորտմունդ» ===
2019 թվականի դեկտեմբերի 29-ին Դորտմունդի «Բորուսիան» հայտարարեց մինչև 2024թ. Հոլանդի հետ պայմանագիր կնքելու մասին։ 2020թ. հունվարի 18-ին իր դեբյուտը նշեց Աուգսբուրգի դեմ խաղում 56-րդ րոպեին փոխարինման դուրս գալով և հեթ-տրիկ գրանցելով։ Նա երեք խաղերի ընթացքում կատարել է 8 հարված որից 7-ը ավարտվել է գոլով։


=== Կարիերա հավաքականում ===
Հանդիսացել է Նորվեգիայի հավաքականի երիտասարդական թիմի խաղացող։ 2017 թվականին մասնակցել է Եվրոպային Մ-17 տարիքայինների առաջնությանը՝ խաղալով առաջնության բոլոր երեք հանդիպումներում։
2019թ. մայիսի 30-ին խփել է ինը գնդակ (մեկը՝ 11 մետրանոցից) Հոնդուրասի դարպասը աշխարհի երիտասարդական առաջնության շրջանակներում։ Առաջնության մյուս հանդիպումներում գոլ չի խփել, բայց դարձել է առաջնության լավագույն ռմբարկուն՝ մրցակիցներից առաջ անցնելով հինգ խփած գնդակներով։
2019թ, սեպտեմբերի 5-ին դեբյուտել է Նորվեգիայի ազգային հավաքականի կազմում՝ Եվրո 2020-ի որակավորման փուլի շրջանակներում Օսլոյում կայացած Մալթայի ընտրանու դեմ խաղում (2:0)։ Հոլանդը ընդգրկվել է մեկնարկային կազմում և խաղացել է 66 րոպե։ Սեպտեմբերի 8-ին Ստոկհոլմում՝ Շվեդիայի դեմ խաղի երկրորդ խաղակեսում, դուրս է եկել փոխարինման (1:1)։


== Անձնական կյանք ==
Էրլինգը՝ «Մանչեսթեր Սիթիի» նախկին խաղացող Ալֆա Ինգե Հոլանդի որդին է։


== Վիճակագրություն ==
Ակումբային վիճակագրություն2020թ. փետրվարի 1-ի վիճակագրությամբ

Խաղեր հավաքականի կազմումԱրդյունքում. 2 հանդիպում / 0 գոլ, 1 հաղթանակ, 1 ոչ-ոքի, 0 պարտություն:


== Ծանոթագրություններ ==


== Հղումներ ==
Պրոֆիլ Archived 2019-05-31 at the Wayback Machine.  ՖԱ «Ռեդ Բուլ Զալցբուրգի» պաշտոնական կայքում (անգլ.)